b'\n_START_ARTICLE_\nMilka Babovi\xc4\x87\n_START_PARAGRAPH_\nMilka Babovi\xc4\x87 (Skoplje, 27. listopada 1928.), hrvatska je \xc5\xa1portska novinarka, televizijska komentatorica i biv\xc5\xa1a atleti\xc4\x8darka.\n_START_SECTION_\n\xc5\xbdivotopis\n_START_PARAGRAPH_\nMilka Babovi\xc4\x87 rodila se 1928. godine u Skoplju. Crnogorka je po nacionalnosti. Osnovnu \xc5\xa1kolu i prve razrede gimnazije poha\xc4\x91ala je u Sarajevu, poslije Drugoga svjetskog rata \xc5\xbeivila je u Rumi i Beogradu, a u Zagreb je stigla 1948. godine. Poku\xc5\xa1aj na studiju tehni\xc4\x8dke kemije nije uspio, ali zavr\xc5\xa1ila je pedago\xc5\xa1ku akademiju s naglascima na tjelesni odgoj, hrvatski i njema\xc4\x8dki jezik.\n_START_SECTION_\nAtletika\n_START_PARAGRAPH_\nAtletikom se po\xc4\x8dela baviti 1945. godine na cross natjecanju odr\xc5\xbeanom u Srijemskoj Mitrovici. Bave\xc4\x87i se atletikom u karijeri je uz brojne naslove oborila 25 dr\xc5\xbeavnih rekorda. Vi\xc5\xa1estruka je dr\xc5\xbeavna prvakinja Jugoslavije te dvostruka studentska prvakinja (1953. Dortmund, 1957. Pariz).\n_START_SECTION_\n\xc5\xa0portsko novinarstvo\n_START_PARAGRAPH_\nNajve\xc4\x87i trag u \xc5\xa1portskom novinarstvu ostavila radom na Hrvatskoj televiziji. Novinarstvom se po\xc4\x8dela baviti 1949. godine. Jedna je od osniva\xc4\x8dica i bila je dugogodi\xc5\xa1nja urednica \xc5\xa1portske redakcije tada\xc5\xa1nje TV Zagreb. Uzor joj je bio u novinarskim po\xc4\x8detcima  Hrvoje Macanovi\xc4\x87, poznati \xc5\xa1porta\xc5\xa1 i novinar.'